text.text: HomeGansinduSooninkara xibaaruMaali: Koyen Xibaaru 27-12-2015
text.text_idx: #000008
text.text: Minisirun mewalleJamaana yinmanke IBK do i minisirun da mewalle xerexerente ɲa. Ken noxon di, i gemuxanne di na bito tanmi xerexerente sugandi (n’a wutu Desanburunxason 21 nan ri a wara a 31), bito beenu di a ma ɲamari jamaananlenme su na hi dabari ke be ga wa jaman kappa me yi bera baane di, baawo jamaanen ma muro hana, a ga wa alihaara be di a sankunte nta sere su yi, jamaanen xonnun wa do nuqun ŋa.Ayiwa, ken do i moxo su di, jamaanen Silameenun xoni bugu na faare Mahamadu (Kisiyen do Neeman w’a kanma) bangeye ɲaxa, na Alixuraanen xara, nan duwa jamaanen da, gemuyen do jamun kanma. Ken ŋa, waajundaana xoore Usumaani Seerifi Hayidara da maarenmun bisimilla xoodakattira xoore be toxon ga ni “26 mars”. Annabi Isa xa jaman d’a bangeye ɲaxa na Bibilun xara nan duwa xoyi Silameenun moxo ke di. Ku diinan hiinun di, diinaanun minisiri (Ceerno Jallo), a do Kerecceenun yinmanke (Monseigneur Jean Zerbo), i su ɲi beranu ku hilli di. Ceerno Jallo xa digaamun ho xotun wuru gemuyen do jamun ya kanma, a do Silameenun do Kerecceenun maarenmaaxu. Koota ke ken ŋa, minisiri ke yinme ɲi kereccinyiraamun ya di.
text.text_idx: #000011
text.text: 2016 musaqa (budget)Maalin dipiteenun gemuxanne di katta jamaanen siine 2016 musaqan kanma, ken ga wa genme Seefan miliyaarinu hilli yi. Ken xaalisijura di, senbeteenu (poŋu) hilli wa riini dabari, Xaayi do Bamako di. Jamaanen xibaarindirankan xoore ORTM, a golliɲaŋaanon da gollun sigindi bito xerexerento hilli (Desanburunxason 22-23) noxon di. I xa xoyi jamaanen xaranmoxonu ku, i su w’a munda na golliɲanmoxo siren kita, a do tugaado sire.
text.text_idx: #000013
text.text: Jamaanen kiitiraxen d’a gansi ti kiitiyen wa riini ɲa Amaadu Haaya Saanogo (sorodaasi yugo be do i kappallenmon ga da ATT xata bakka hankan ŋa siine 2012) kanma n’a saxu a ɲangollun kanma, xoyi tanpille do soro hilli ku beenu hurun ga jage bakka kunmen di siine 2013 Kati maran di.
text.text_idx: #000014
text.text: Kappallenmaaxu jamaane Siini do Maalin naxaKu jamaanu hilli kappallenmaaxun wa tallanjiidini, baawo Siino do Maalin d’i kittibatten ro kappallenmaaxun dare di wurunu katta huuren hin ŋa. Ke jamaane wa riini Maalin deema ma Bamako-Dakkaru huuren hi ke yaaxe na kite a yi, i xoni wa riini a kurunbandi na Xaayi do i maranlenmon soron su ɲaxalindi, baawo a wa ɲaana sababu yi na Xaayi do Dakkaru dagayen newondi teraanon maxa.
text.text_idx: #000015
text.text: Hatanxullira jamaanun kaho xoore (Union Européene), a da Seefan kame do tannaxate do ɲeeru miliyaari kini Maalin ŋa. Ken naabure wa roono gemuye, jamun do sariyan topotondi killun ŋa jamaanen di.
text.text_idx: #000016
text.text: [Dossier] Interview du doyen Mamadou Djiméra
text.text_idx: #000019
text.text: soninkan xannen xaran balaaxu toora be ga ken di
text.text_idx: #000024
text.text: Nmaa renme an xanne nsafa
text.text_idx: #000025